Plagiat er urettmessig bruk av åndsverk, og må dermed skilles fra gjenbruk av åndsverk. Gjenbruk av eget åndsverk er ikke i strid med åndsverkslovgivning, og er svært vanlig og akseptert i mange sammenhenger. Innen felt som musikk kan dette f.eks. omfatte komposisjoner som gjenbruker elementer fra tidligere komposisjoner, mens det innen arkitektur kan være gjenbruk av arkitektoniske grep og elementer.